ತೂರಿ ಮುಳ್ಳು

ಚೂರಿಮುಳ್ಳು, ತೂರಿಮುಳ್ಳು, ಸೂರಿಮುಳ್ಳು ಇಂಚ ಲೆಪ್ಪುನ ಈ ಪಂರ್ದ್, ಭಾರೀ ರುಚಿಯಾಯಿನ ಕಾಡ್‌ದ ಪಂರ್ದ್. ಇಂದು ಏಷ್ಯಾ ಬುಕ್ಕೊ ಆಸ್ಥ್ರೇಲಿಯಾಡ್ ಜಾಸ್ತಿ ತೂವರೆ ತಿಕ್ಕುಂಡು.

 ವಿವರೊ 
ಉಂದು ಪದರ್ಂದ್, ಮುಳ್ಳುಲೆಡ್ ದಿಂಜಿನ ಪುದೆಲ್ದಲೆಕ್ಕ ಇಪ್ಪುನ ದಯ್ಯಿ. ಈ ದಯ್ಯಿ ಸುಮಾರ್ ೧-೨ ಮೀಟರ್ ಎತ್ತರೊಗು ಬುಲೆವುಂಡು. ನೆತ್ತ ಇರೆ ಪಚ್ಚೆ. ಈ ದಯ್ಯ್‌‍ತ  ಪೂಲಾ ಪಚ್ಚೆ. ದಯ್ಯಿ ನಿಲ್ಕೆ ಆಪಿನ ಪಚ್ಚೆ ಕಾಯಿಲು ಪಂರ್ದ್‌‍ನಗ ಕಪ್ಪು ಬಣ್ಣೊಗು ತಿರ್ಗುಂಡು. ಒಂತೆ ಕಾಯಿ ಪಂರ್ದ್ ರುಚಿಟ್ ಪುಳಿ ಇತ್ತಂಡಲಾ, ಎಡ್ದೆ ಪಂರ್ದ್ ಬಾರೀ ಸೀಪೆ ಉಪ್ಪುಂಡು. ಪ್ರತೀ ಪಂರ್ದ್‌ದ ಉಲಾಯಿ ಬಿತ್ತ್ ಉಪ್ಪುಂಡು. 

 ಉಪಯೋಗ 
ಉಂದೆತ್ತ ಇರೆ, ಕಾಯಿ, ಗೆಲ್ಲ್ ಬುಕ್ಕೊ ಬೇರ್‌ನ್ ಬೇತೆ ಬೇತೆ ಮರ್ದ್‌ಡ್ ಉಪಯೋಗ ಮಲ್ಪುವೆರ್. ಬರ್ಮಾ ದೇಶೊಡ್ ಉಂದೆತ್ತ ಕಾಂಡದ ಚೂಲಿನ್ ದೊಂಡೆ ಬೇನೆದ ಪೊರ್ತುಗ್ ಬಾಯಿ ಮುಕ್ಕಲಿಯರೆ ಅತ್ತಂದೆ ಗರ್ಭಕೋಶದ ತೊಂದರೆಗ್ ಕೊರ್ಪೆರ್.Myanmar Medicinal Plant Database.  ಉಂದೆತ್ತ ಬೇರ್ ನ್ ಆಯುರ್ವೇದಿಕ್ ಮರ್ದ ಡ್  ಉಪಯೋಗ ಮಲ್ಪುವೆರ್ Ayurvedic medicinal plants. ಮಹಾರಾಷ‍್ಠ್ರದ ಕೊಂಕಣಿ ಜನೊಕುಲು ಬಾಯಿ ಪೊಕ್ಕೆಗ್ ಉಂದೆತ್ತ ಇರೆನ ಅಗ್ಯೆರೆ ಕೊರ್ಪೆರ್.Kuvar & Bapat (2010). ದಕ್ಷಿಣ ಕನ್ನಡೊಡ್ ಬಾಲೆಗ್ ಕೊಡಿಮರ್ದ್ ಕೊರ್ನಗ ಉಂದೆತ್ತ ಇರೆತ್ತ ಕೊಡಿ ಪಾಡುವೆರ್. 

 ಚಿತ್ರ ಸಂಪುಟ 

 ಉಲ್ಲೇಕೊಲು 

ವರ್ಗೊ:ಪರ್ಂದ್‌ಲು